Pamätník osloboditeľom

**Pamätník osloboditeľom** v Prešove pripomína obete vojakov Červenej armády, ktorí padli počas Druhej svetovej vojny, pri oslobodzovaní mesta od nacistických nemeckých okupantov. Odhalený bol v roku 1945. Autorom architektonického návrhu je kapitán Červenej armády A. I. Gurjanov.

## Poloha
Pamätník stojí v centre historickej časti, v južnom parku na Hlavnej ulici.

## Pamätník
Pôvodne niesol pamätník názov „Pomník vojakom Červenej armády (Sovietskej armády)“. a skutočne tam boli aj hroby 65 padlých. V súčasnosti je používaný názov „Pamätník osloboditeľom“ a pozostatky 48 padlých boli z Prešova presťahované na verejný cintorín v Košiciach. Ostatné boli prevezené na neznámy cintorín. Samotný pamätník tvorí plateau, odkiaľ sa do výšky dvíha štvorboký pylón obložený mramorovými doskami. Na vrchole pylónu je kovový držiak, v podobe hranatého kalicha, ktorý tvorí základňu pre 4 hviezdy s piatimi cípmi. Pod nimi sú pripevnené 4 kovové symboly robotníckeho hnutia: kosák a kladivo. V dolnej časti pylóna sú na jeho východnej, severnej a západnej stene upevnené kovové reliéfy, s nápisom v ruskom jazyku. Pod nimi je na každej stene pylóna upevnená jedna mramorová tabuľa s nápismi v slovenskom a ruskom jazyku. V spodnej časti základne pamätníka je po jeho obvode pripevnených 20 tabuliek s menami padlých vojakov Červenej armády. Nápisy na týchto mramorových tabuľkách potvrdzujú, že v deň oslobodenia Prešova - 19.1.1945, nepadol ani jeden z tých vojakov ČA, ktorých mená sú na tabuľkách vyryté.

## Oslobodenie mesta
Mesto Prešov bolo oslobodené 19. januára 1945 vojskami 4. ukrajinského frontu Červenej armády, ktorým velil armádny generál I. J. Petrov. Ich súčasťou bol aj 320. gardový pluk s veliteľom, podplukovníkom A. F. Fokinom, ktorý sa priamo podieľal na oslobodení mesta.

## Zoznam padlých
Menoslov vojakov Červenej armády, ktorí padli pri oslobodzovaní východného Slovenska a pôvodne boli pochovaní v meste Prešov. Neskoršie ich pozostatky uložili na verejnom cintoríne v Košiciach:

## Referencie


## Galéria

Súbor: Slovakia15Presov285.JPG|70. výročie konca vojny 
Súbor: Presov15postcard18.jpg|Pohľadnica pamätníkov
Súbor: Presov15Slovakia170.JPG|Tabule s menami padlých na južnej strane
Súbor: Presov15Slovakia171.JPG|Tabule s menami padlých na južnej strane
Súbor: Presov15Slovakia172.JPG|Tabule s menami padlých na východnej strane
Súbor: Presov15Slovakia173.JPG|Tabule s menami padlých na východnej strane
Súbor: Presov15Slovakia174.JPG|Tabule s menami padlých na severnej strane
Súbor: Presov15Slovakia175.JPG|Tabule s menami padlých na severnej strane
Súbor: Presov15Slovakia176.JPG|Tabule s menami padlých na západnej strane
Súbor: Presov15Slovakia177.JPG|Tabule s menami padlých na západnej strane
Súbor: Presov15Slovakia179.JPG|1. Mramorová tabuľa - západná strana 
Súbor: Presov15Slovakia180.JPG|2. Mramorová tabuľa - južná strana  
Súbor: Presov15Slovakia181.JPG|3. Mramorová tabuľa - východná strana  
Súbor: Presov15Slovakia182.JPG|4. Mramorová tabuľa - severná strana  
Súbor: Presov13Slovakia267.JPG|Reliéf – Vlastenecká vojna - západná strana 
Súbor: Presov13Slovakia268.JPG|Reliéf – CCCP - severná strana 
Súbor: Presov15Slovakia178.JPG|Reliéf - Štátny znak ZSSR - východná strana 
Súbor: Presov13Slovakia269.JPG|Reliéf – Kalich s hviezdami


## Iné projekty

## Externé odkazy
* ŠIMKO, J.: Vojenské pomníky, pamätníky a pamätné tabule v útvaroch Ozbrojených síl Slovenskej republiky. Liptovský Mikuláš: Personálny úrad OS SR, 2012

Kategória:Pamätníky na Slovensku
Kategória:Pamätníky druhej svetovej vojny
Kategória:Stavby v Prešove